Þegar líða fór á seinni hluta 19. aldarinnar komu fram fjölmargar uppfinningar sem áttu eftir að gjörbreyta samfélaginu . Þessi önnur iðnbylting stóð fram að fyrri heimsstyrjöld árið 1914 . Hugtakið fjórða iðnbyltingin komst fyrst í almenna notkun í ársbyrjun 2016 eftir að Klaus Schwab stjórnarformaður Alþjóðaefnahagsráðsins ( World Economic Forum ) gaf út samnefnda bók ( The Fourth Industrial Revolution ) . Gervigreindin á sér langa sögu en á undanförnum árum hafa orðið miklar framfarir í fræðigreininni . Það er einmitt það sem við þurfum að átta okkur á , gervigreind er ekki forrituð fyrir fram heldur lærir hún með því að greina gögn . Örtölvur og annars konar tölvubúnaður er orðinn það smár , en samt öflugur , að hægt er að útbúa alls kyns smáa skynjara sem hægt er að koma fyrir í hvers kyns tækjum . Í venjulegum snjallsíma eru um 20 - 30 skynjarar sem greina ýmsa hluti , til dæmis hraðamælir , snúður ( e. gyroscope ) sem mælir snúning eða hvernig síminn snýr , segulmælir sem mælir segulsviðið og veit því í hvaða átt er farið og GPS sem staðsetur símann . Þegar iðnbyltingin hófst var farið að nota vélarafl til hreyfa hluti sem áður voru hreyfðir með handafli . Líklega var mesta breytingin í landbúnaði en einnig voru verksmiðjur fullar af vélum . Bílar voru smíðaðir með iðnaðarþjörkum sem voru sér framleiddir til að vinna ákveðin verk . Róbotar geta verið færanlegir eða fastir á sama stað . Þeim síðarnefndu er til dæmis komið fyrir við færiband og þeim falin ákveðin verkefni . Í sumum starfsgreinum fækkar störfum , til að mynda störfum við framleiðslu ýmis konar , störfum við meðhöndlun og dreifingu pappírs , störfum við innslátt á gögnum og símsvörun . Einnig má nefna öryggisgæslu og eftirlit sem gera má rafrænt . Samskipti eru í rauntíma með Snapchat , leigubílar eru í gegnum Uber ( þó ekki hérlendis þegar þetta er skrifað ) og húsnæði gegnum Airbnb . Pantanir á þjónustu eru að verða rafrænar , samningar eru rafrænt undirritaðir , kennsla er orðin að vefsíðu og hópaverkefni er hægt að vinna með spjallforritum . Ýmis störf munu breytast , önnur hverfa og ný verða til . Störf sem eru einhæf rútínustörf hverfa og önnur arðbærari koma í staðinn . Það er því full ástæða til að átta sig á eðli fjórðu iðnbyltingarinnar og horfa bæði á tækifærin sem og hætturnar sem skapast . Myndir : Ásta Bryndís Schram er lektor og kennsluþróunarstjóri við Heilbrigðisvísindasvið HÍ auk þess sem hún starfar við kennsluráðgjöf hjá Kennslumiðstöð . Meginviðfangsefni hennar í rannsóknum er áhugahvöt , sjálfsmynd , samsömun og samspil þessara þátta við kennsluaðferðir .